# Lacertilis

* «Llangardaix» redirigeix aquí. Vegeu-ne altres significats a «Constel·lació del Llangardaix».
Els lacertilis (Lacertilia) són un subordre de sauròpsids (rèptils) de l'orde dels escatosos. Inclou les diverses espècies anomenades popularment en català llangardaixos o fardatxos i sargantanes (especialment de les famílies dels agàmids, annièl·lids, cordílids, iguànids i lacèrtids) com ara el llangardaix pirinenc (Lacerta agilis), el llangardaix ocel·lat (Lacerta lepida) i el lluert (Lacerta viridis).
Normalment tenen quatre potes, obertures externes d'oïdes i parpelles mòbils. El rang de longituds van d'uns pocs centímetres d'alguns Gekkonidae del Carib fins als prop de 3 metres del dragó de Komodo.
Algunes espècies de fardatxos anomenats serps de cristall o vidriols no tenen potes funcionals, a pesar de tindre vestigis de l'estructura de l'esquelet de les potes. Es distingixen de les verdaderes serps per la presència d'orelles i parpelles.
Alguns fardatxos poden canviar de color en resposta al seu entorn o en moments de perill. L'exemple més típic és el camaleó, però també poden succeir canvis de color més subtils en altres espècies de fardatxos.
Els fardatxos s'alimenten generalment d'insectes o rosegadors. Unes poques espècies són omnívores i també poden menjar plantes. Només un gènere és verinós: Heloderma, que inclou les espècies Heloderma suspectum (monstre de Gila) i Heloderma horridum. Aquestes espècies habiten en l'oest de Mèxic i sud de Texas, i posseïxen dos glàndules verinoses en la mandíbula.
La majoria dels fardatxos ponen ous, encara que unes poques espècies són capaces de donar a llum directament.
Els fardatxos de la família Scincomorpha, sovint tenen colors brillants i iridescents que pareixen humits. Però com la resta dels fardatxos, tenen la pell seca, preferint generalment evitar l'aigua (encara que tots els fardatxos poden nadar si és necessari).

## Taxonomia

* Subordre Lacertilia
** †Família Bavarisauridae
** †Família Eichstaettisauridae
** Infraordre Iguania
*** †Família Arretosauridae
*** †Família Euposauridae
*** Família Corytophanidae
*** Família Iguanidae
*** Família Phrynosomatidae
*** Família Polychrotidae
**** Família Leiosauridae
*** Família Tropiduridae
**** Família Liolaemidae
**** Família Leiocephalidae
*** Família Crotaphytidae
*** Família Opluridae
*** Família Hoplocercidae
*** †Família Priscagamidae
*** †Família Isodontosauridae
*** Família Agamidae
*** Família Chamaeleonidae: Brookesia micra
** Infraordre Gekkota
*** Família Gekkonidae
*** Família Pygopodidae
*** Família Dibamidae
** Infraordre Scincomorpha
*** †Família Paramacellodidae
*** †Família Slavoiidae
*** Família Scincidae
*** Família Cordylidae
*** Família Gerrhosauridae
*** Família Xantusiidae
*** Família Lacertidae
*** †Família Mongolochamopidae
*** †Família Adamisauridae
*** Família Teiidae
*** Família Gymnophthalmidae
** Infraordre Diploglossa
*** Família Anguidae
*** Família Anniellidae
*** Família Xenosauridae
** Infraordre Platynota
*** Família Varanidae
*** Família Lanthanotidae
*** Família Helodermatidae
*** †Família Mosasauridae

## Referències

* ↑ «Lacertilis». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* The TIGR reptile database (anglès)